อยากกินสเต็กราคาถูกๆ ทีไรก็ชอบไปแวะกินลุงหนวด เพราะถูกดีถึงเนื้อจะเหนียวแสนเหนียวก็ไม่เข็ด วันนี้ร้านประจำย้ายทำเล เลยต้องลองร้านใหม่
- ที่ตั้ง วิ่งมาจากเส้นเกษตร - นวมินทร์ ตรงมาทางตัดใหม่ 200 เมตร ร้านซ้ายมือเลย จอดรถริมถนนโลด
- บรรยากาศ ร้านเป็นห้องเล็กๆ สะอาด ตกแต่ง เรียบง่ายมีโซนด้านในร้าน และด้านนอกก็คือตั้งริมฟุตบาทเลยค่ะ ร้านเปิด 16.00 - 23.00 เราไปนั่งประมาณ 17.00 ลมเย็นสบายมากบวกกับถนนเส้นนี้มีคนปั่นจักรยานเยอะเลยดูเพลินๆ 
-  บริการ รวดเร็ว ว่องไว ดูทำเป็นธุรกิจครอบครัว ลูกหลานช่วยกันเสิร์ฟ
-  อาหาร ร้านนี้มีเมนูหลากหลายมากๆ ค่ะ มีทั้งอาหารไทยและยุโรป เริ่มต้นราคาเบาๆ ที่ 59.- 
   เมนูวันนี้เราสั่งซุปครีมเห็ด 69.- ค่อนข้างจืดและไม่เข้มข้น นะคะ 3 ดาว และ ทีโบนเต็ก 159.- เนื้อมาชิ้นใหญ่ๆ เสิร์ฟบนกระทะร้อน คุณภาพเนื้อนุ่มใช้ได้ค่ะ ไม่เหนียว  แต่ติดตรงน้ำราดไม่เข้มข้น ออกเค็มๆ ใสๆ ผักที่ให้มาไม่ค่อยสุก โดยเฉพาะ ข้าวโพดอ่อน 3 ดาว

สรุปโดยรวม ให้คะแนนเพิ่มที่ราคาคุ้มค่า สะอาด บรรยากาศ และบริการดีด้วย รวมกัน 3.5 ดาวนะคะ